হাতে চ্যানেল, বের হচ্ছিল রক্ত! মহিলা চিকিৎসকের রহস্যমৃত্যু

ওয়েবডেস্ক- তমলুকে (Tamluk) মহিলা ডাক্তারের (Female Doctor) রহস্যমৃত্যু (Mysterious Death) । পেশায় অ্যানাস্থেটিস্ট  (Anesthetist) ওই চিকিৎসকের নাম শালিনী দাস (Shalini Das) । বাড়ির উত্তর ২৪ পরগনার (North Pargana) দমদম (Dum Dum)।

তবে কাজের সূত্রে মা’কে সঙ্গে নিয়ে মেদিনীপুরের একটি ভাড়া বাড়িতে থাকতেন। গত তিনমাস মেদিনীপুরের কাঁথি মহকুমা হাসপাতালে (Kathi Subdistrict Hospital)  কর্তব্যরত ছিল তিনি। এর আগে তিনি ছিলেন  তমলুক হাসপাতালে। সেখানে বিগত দু বছর কর্মরত ছিলেন। কাঁথি মহকুমার হাসপাতালে দায়িত্বে থাকার পাশাপাশি বিভিন্ন বেসরকারি নার্সিংহোমগুলির সঙ্গেও যুক্ত ছিলেন শালিনী। তমলুকের ১৭ নম্বর ওয়ার্ডে একটি ভাড়া বাড়িতে মাকে নিয়ে থাকতেন।  চিকিৎসক শালিনী দাসের মায়ের অভিযোগের ভিত্তিতে তদন্ত শুরু করেছে পুলিশ।

পুলিশ সূত্রে জানা গিয়েছে, শুক্রবার সকাল ৭টা নাগাদ বাড়ি থেকে কাজে বেরিয়েছিলেন চিকিৎসক শালিনী দাস। প্রথমে তিনি জানা মহিষাদলের একটি নার্সিং হোমে। সেখান থেকে যান  তমলুকের একটি বেসরকারি নার্সিংহোমে। বাড়ি ফেরেন রাত ১১ টা নাগাদ। সেই তাঁর মা দেখেনে মেয়ের হাতে চ্যানেল করা রয়েছে। এখানেই মায়ের অভিযোগ, বাড়ি থেকে বের হওয়ার সময় শালিনীর হাতে কোনও চ্যানেল ছিল না। বাড়িতে ফিরেই শালিনী মাটিতে পড়ে যান। সেই সময় হাতে থাকা চ্যানেল দিয়ে রক্ত বের হতে থাকে।

আরও পড়ুন- ভোটার তালিকা নিয়ে হুঁশিয়ারি দিলেন অনুব্রত মণ্ডল

ওই অবস্থায় দ্রুত তাঁকে বাড়ির পাশেই একটি বেসরকারি হাসপাতালে নিয়ে যাওয়া হয়। সেখানে শালিনীর অবস্থা সংকটজক ব বলে জানানো নয়। তাঁকে রেফার করা হয় তমলুক হাসপাতালে। তমলুক হাসপাতালে নিয়ে যাওয়ার পরে মৃত্যু হয় মহিলা চিকিৎসকের।

ঠিক কী কারণে ওই মহিলা চিকিৎসকের মৃত্যু হয়েছে, তা নিয়ে রয়েছে চরম ধোঁয়াশা। গোটা ঘটনার তদন্ত শুরু করেছে পুলিশ।  মৃত চিকিৎসকের হাতে চ্যানেল কেন, সেই নিয়েই বাড়ছে রহস্য। ময়নাতদন্তের রিপোর্ট এলে বিষয়টি স্পষ্ট হবে বলে জানিয়েছে পুলিশ ।

দেখুন আরও খবর-

The post হাতে চ্যানেল, বের হচ্ছিল রক্ত! মহিলা চিকিৎসকের রহস্যমৃত্যু first appeared on KolkataTV.

The post হাতে চ্যানেল, বের হচ্ছিল রক্ত! মহিলা চিকিৎসকের রহস্যমৃত্যু appeared first on KolkataTV.